
Ev.č.: SSI RSP-1-86/2026  
Výročná správa registrovaného sociálneho podniku
k 31.12.2025 

 (vyhotovená podľa § 15 ods.2 zákona č.112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov  v znení neskorších predpisov)
  
A. VŠEOBECNÉ INFORMÁCIE
a) obchodné meno a sídlo účtovnej jednotky, dátum jej založenia a dátum jej vzniku
Názov spoločnosti: 	SSI RSP, s. r. o., registrovaný sociálny podnik 
(ďalej len „SSI RSP“)
Dátum vzniku (zápisu do príslušného registra): 11.08.2022, Obchodný register Okresného súdu Žilina, oddiel Sro, vložka č. 80273/L
Sídlo: Kálov 357/17, 010 01 Žilina 
Spoločnosť je založené spoločenskou zmluvou zo dňa 1.7.2022 v zmysle ustanovení §105- 153 zákona č. 513/1991 Zb. Obchodného zákonníka v znení neskorších predpisov a v zmysle príslušných ustanovení zákona č. 112/2018 Z. z. o sociálnej ekonomike a sociálnych podnikoch a o zmene  a doplnení niektorých zákonov (ďalej len „zákon č. 112/2018 Z. z.“).
Spoločnosť vyhlasuje, že v kalendárnom roku 2025, nemá/nezmenila adresu prevádzkarne, ktorá  je zapísaná v zákonom ustanovenej evidencii. 
Druh registrovaného sociálneho podniku (RSP): integračný podnik 	
Dátum priznania štatútu: 17.04.2023, číslo osvedčenia 618/2023_RSP. 
Spoločnosť pri plnení povinnosti zapísať do Obchodného registra označenie  registrovaný sociálny podnik“ alebo skratky „r.s.p.“ plní zákonom stanovenú lehotu. V úradnom a obchodnom styku pripája k obchodnému menu označenie „registrovaný sociálny podnik“.
Spôsob zapájania zainteresovaných osôb do správy SSI RSP v zmysle Spoločenskej zmluvy spoločnosti s ručením obmedzeným s obchodným menom SSI RSP, s. r. o. (ďalej len „spoločenská zmluva“):  poradný výbor  
Spôsob kreovania poradného výboru: voľbami s tajným hlasovaním, ktoré boli 13.10.2023, riadne menovanie členov je na obdobie štyroch rokov od 17.10.2023.
Dátumy zasadnutí poradného výboru v kalendárnom roku 2025: 
· 10.1.2025; 10.4.2025; 10.7.2025; 10.10.2025.
RSP má  vypracované interné dokumenty (OS13 Smernica o zriadení a fungovaní poradného výboru registrovaného sociálneho podniku SSI RSP, s. r. o.) a zápisnice zo zasadnutí poradného výboru. Počet členov poradného výboru k 31.12.2025: 3 
Počet  a charakteristika zainteresovaných osôb – členov poradného výboru k 31.12.2025
1) Priamo zainteresovaná osoba  -   3
· Ing. Milan Ježík, zamestnanec SSI RSP,
· Ladislava Kučerová, zamestnanec SSI RSP, zdravotne znevýhodnená osoba,
· Ing. Katarína Záborská, zamestnanec SSI RSP.
Zloženie orgánov SSI RSP: 
· valné zhromaždenie, 
· konateľ, 
· poradný výbor.
SSI RSP vyhlasuje, že v kalendárnom roku 2025  nenastali nasledujúce zmeny v zložení jeho orgánov. 

SSI RSP vyhlasuje, že v kalendárnom roku 2025 nemal vyhlásený konkurz na majetok, nebolo voči nemu zastavené konkurzné konanie pre nedostatok majetku alebo nebol zrušený konkurz pre nedostatok majetku. SSI RSP zároveň vyhlasuje, že ku dňu zostavenia účtovnej závierky nie je v reštrukturalizácii a nie je v likvidácii. 

SSI RSP vyhlasuje, že v kalendárnom roku 2025  nesplynul alebo sa nezlúčil s inou osobou, ktorá nebola registrovaným sociálnym podnikom. SSI RSP zároveň vyhlasuje, že v kalendárnom roku 2025, sa nerozdelil. 
 
b) opis hospodárskej činnosti účtovnej jednotky
Predmety činnosti SSI RSP: 
· Čistiace a upratovacie práce,
· Vykonávanie mimoškolskej vzdelávacej činnosti,
· Sprostredkovateľská činnosť v oblasti obchodu,
· Sprostredkovateľská činnosť v oblasti služieb,
· Sprostredkovateľská činnosť v oblasti výroby,
· Činnosť podnikateľských, organizačných a ekonomických poradcov,
· Administratívne služby,
· Kúpa tovaru na účely jeho predaja konečnému spotrebiteľovi (maloobchod), alebo iným prevádzkovateľovi živnosti,
· Baliace činnosti, manipulácia s tovarom,
· Skladovanie,
· Vedenie účtovníctva,
· Počítačové služby,
· Prenájom hnuteľných vecí,
· Správa registratúrnych záznamov bez trvalej dokumentárnej hodnoty,
· Poskytovanie služieb osobného charakteru,
· Poskytovanie služieb informátora, 
· strážna služba podľa § 3 písm. a), b), c), d), e), f), g), h), i) zákona č. 473/2005 Z. z. o súkromnej bezpečnosti.
 SSI RSP v kalendárnom roku 2025 doplnil  predmety činnosti od 25.11.2025 o:
· Odborná príprava a poradenstvo podľa § 5 písm. a), b), c), d), e), f) zákona č. 473/2005 Z. z. o súkromnej bezpečnosti)
· Detektívna služba podľa § 4 ods. 1 písm. a), b), c), d), e), f) zákona č. 473/2005 Z. z. o súkromnej bezpečnosti


Hlavným cieľom SSI RSP, v zmysle čl. X. spoločenskej zmluvy, je poskytovanie spoločensky prospešnej služby v oblasti: 
− 	služby na podporu regionálneho rozvoja a zamestnanosti. 
 
Činnosti, ktorými spoločnosť dosahuje pozitívny sociálny vplyv v zmysle čl. XI. spoločenskej zmluvy spoločnosti sú najmä prevádzkovanie čistiacich a upratovacích služieb, administratívnych služieb a strážnej služby.
 
Spôsob merania pozitívneho sociálneho vplyvu (PSV) v zmysle čl. XI. spoločenskej zmluvy spoločnosti:  
- 	Služby na podporu zamestnanosti: percentom zamestnaných znevýhodnených osôb alebo zraniteľných osôb, alebo znevýhodnených a zraniteľných osôb z celkového počtu zamestnancov v zmysle príslušných ustanovení zákona č. 112/2018 Z. z.. Pozitívny sociálny vplyv sa považuje za dosiahnutý, ak SSI RSP zamestnáva príslušné percento znevýhodnených osôb alebo zraniteľných osôb, alebo znevýhodnených a zraniteľných osôb v zmysle príslušných ustanovení zákona č. 112/2018 Z. z.. 
 
Prehľad plnenia PSV pre integračný podnik: 
 (prehľad o vývoji zamestnávania znevýhodnených a/alebo zraniteľných osôb)
	 Mesiac 
(stav ku koncu mesiaca) 
	% zamestnaných znevýhodnených osôb a/alebo zraniteľných osôb z celkového počtu zamestnancov v TPP 
	Merateľný PSV  
splnený / nesplnený

	január 
	70,58
	splnený 

	február 
	68,29
	splnený 

	marec 
	67,47
	splnený 

	apríl 
	67,50
	splnený 

	máj 
	68,46
	splnený 

	jún 
	70,17
	splnený 

	júl 
	69,36
	splnený 

	august 
	69,09
	splnený 

	september 
	69,09
	splnený 

	október 
	70,17
	splnený 

	november 
	65,79
	splnený 

	december 
	61,40
	splnený 



Vyhodnotenie:  SSI RSP ako integračný podnik splnil merateľný PSV vo všetkých mesiacoch kalendárneho roku 2025.
SSI RSP v kalendárnom roku 2025 nezmenil merateľný pozitívny sociálny vplyv. (oznamovacia povinnosť v zmysle § 27 ods. 3 zákona č. 112/2018 Z. z.)

SSI RSP je obchodnou spoločnosťou a v kalendárnom roku 2025  plnil podmienku v zmysle § 6 odsek 1, písm. g) zákona č. 112/2018 Z. z. o minimálnom počte zamestnancov a ich úväzkoch.


c) Počet zamestnancov účtovnej jednotky
1. priemerný prepočítaný počet zamestnancov účtovnej jednotky počas účtovného obdobia: 115
2. počet zamestnancov účtovnej jednotky ku dňu, ku ktorému sa zostavuje účtovná závierka: 114.
- 	z toho počet vedúcich zamestnancov, ktorými sa rozumejú vedúci zamestnanci v priamej riadiacej pôsobnosti štatutárneho orgánu alebo člena štatutárneho orgánu a vedúci zamestnanci, ktorí sú v priamej riadiacej pôsobnosti tohto vedúceho zamestnanca: 5.
d) právny dôvod na zostavenie účtovnej závierky
Účtovná závierka SSI RSP k 31.12.2025 je zostavená ako riadna účtovná závierka podľa § 17 ods. 6 zákona č. 431/2002 Z. z. o účtovníctve za účtovné obdobie od 1.1.2025 do 31.12.2025.
Účtovná závierka je prílohou tejto správy.
e) dátum schválenia účtovnej závierky za bezprostredne predchádzajúce účtovné obdobie príslušným orgánom účtovnej jednotky
Účtovná závierka do doby spracovania tejto výročnej správy nebola schválená valným zhromaždením.
B. POZNÁMKY A ĎALŠIE INFORMÁCIE
a) Použité účtovné zásady a účtovné metódy 
SSI RSP účtuje v zmysle § 14 odsek 1 zákona č. 112/2018 Z. z. v sústave podvojné účtovníctva, pričom účtovným obdobím je kalendárny rok. 
SSI RSP vo svojom účtovníctve v zmysle § 14 odsek 2 zákona č. 112/2018 Z. z. osobitne nesleduje činnosť vykonávanú ako registrovaný sociálny podnik, nakoľko všetka činnosť je ako registrovaný sociálny podnik. 
SSI RSP sa v zmysle § 5 odsek 1, písmeno d, bod. 1. zákona č. 112/2018 Z. z. a v zmysle základného dokumentu zaviazal, že ak zo svojej činnosti dosiahne zisk, použije 100%  zisku po zdanení na dosiahnutie hlavného cieľa, ktorým je dosahovanie merateľného PSV. 
SSI RSP v kalendárnom roku 2025  nemenil %-nu výšku zisku, ktorú sa zaviazal používať na dosiahnutie hlavného cieľa. 
(oznamovacia povinnosť v zmysle § 27 ods. 3 zákona č. 112/2018 Z. z.)  
b) Výnosy
SSI RSP vyhlasuje, že v kalendárnom roku 2025  nevyužil servisné poukážky. 
SSI RSP vyhlasuje, že v kalendárnom roku 2025 využil  zníženú sadzbu DPH (5%). 
SSI RSP vyhlasuje, že v kalendárnom roku 2025 nevyužil výhody pri verejnom obstarávaní.
SSI RSP vyhlasuje, že v kalendárnom roku 2025 neprijal verejné prostriedky (ak nešlo  o plnenie podmienky podľa §17 ods. 3 zákona č. 112/2018 Z. z.) podľa osobitných predpisov na tie isté oprávnené náklady alebo na ten istý účel, na aké sa mu poskytovala podpora vo forme dotácie, nenávratného finančného príspevku alebo podmienečne vratného finančného príspevku. 
c) Náklady
SSI RSP vyhlasuje, že v kalendárnom roku 2025 plnil  obmedzenia v zmysle § 24 odsek 2 zákona č. 112/2018 Z. z., t. j. celkové náklady na mzdy a ďalšie plnenia spojené s pracovnoprávnymi vzťahmi v RSP v kalendárnom roku nepresiahli: 
1) 5-násobok mzdových nákladov pri použití minimálnej mzdy x počet zamestnancov RSP a zároveň, 
2) 3-násobok mzdových nákladov pri použití priemernej mzdy zamestnanca v hospodárstve Slovenskej republiky za predchádzajúci kalendárny rok x počet zamestnancov RSP, pričom, 
3) suma najvyššej mzdy neprekročila 5-násobok sumy najnižšej mzdy.
(podmienky sú dodržané kumulatívne) 

SSI RSP vyhlasuje, že v kalendárnom roku 2025 nepresiahol obvyklú cenu na trhu iných ako mzdových nákladov RSP (obvyklou cenou sa rozumie cena bežne používaná v mieste a čase  plnenia alebo spotreby, a to podľa druhu, kvality, resp. miery opotrebenia predmetného plnenia). 

SSI RSP vyhlasuje, že v kalendárnom roku 2025 vyplácal mzdy najmenej v sume, ku ktorej sa zaviazal pri  poskytnutí podpory alebo verejných prostriedkov podľa osobitného predpisu (napr. § 53 f a 53 g zákona č. 5/2004 Z. z. v znení zákona č. 112/2018 Z. z.). 

d) Dane z príjmov
SSI RSP vyhlasuje, že nevyužil  úľavu na dani z príjmu v zmysle § 17 ods. 1 písm. g) zákona č. 112/2018 Z. z..  

e) Spriaznené osoby
SSI RSP si v kalendárnom roku 2025 vzal úver alebo pôžičku od závislej osoby.  Úrok z tejto krátkodobej pôžičky nepresahoval základnú úrokovú sadzbu podľa osobitného predpisu. 
 C. ÚDAJE VYKÁZANÉ NA STRANE PASÍV SÚVAHY
a) Vlastné imanie za bežné účtovné obdobie
SSI RSP vyhlasuje, že v kalendárnom roku 2025 dosiahol zisk po zdanení 38 874 €. 

b)  Výška záväzkov do lehoty splatnosti a po lehote splatnosti
SSI RSP vyhlasuje, že v kalendárnom roku 2025 nemal nedoplatky poistného na povinné verejné zdravotné poistenie, poistného na sociálne poistenie, povinných príspevkov na starobné dôchodkové sporenie a na dani, ktorej správcom je príslušný daňový úrad alebo colný úrad.

D. ÚDAJE VYKÁZANÉ NA STRANE VÝNOSOV SÚVAHY
a)	sumy tržieb za vlastné výkony a tovar s uvedením ich opisu a hodnoty tržieb podľa jednotlivých  typov výrobkov a služieb účtovnej jednotky a hlavných oblastí odbytu 

SSI RSP mal v sledovanom období, v kalendárnom roku 2025, nasledujúce príjmy v členení podľa zdrojov: 
Výnosy z hospodárskej činnosti spolu: 			2 541 930 €, z toho
· Tržby z predaja tovaru:			 	       29 778 €
· Tržby z predaja vlastných výrobkov a služieb: 	1 589 113 €  
· Ostatné výnosy z hospodárskej činnosti: 	  	    923 039 € 


 E.  PRÍJMY A VÝHODY ČLENOV ŠTATUTÁRNEHO ORGÁNU, DOZORNÉHO ORGÁNU
a) 	výška priznaných odmien za účtovné  obdobie pre  členov štatutárneho  orgánu, dozorného  orgánu a iného  orgánu  účtovnej  jednotky  z dôvodu  výkonu  ich  funkcie  vrátane  plnení  vyplývajúcich    z dôchodkových programov pre bývalých členov týchto orgánov, a to v členení za jednotlivé orgány.
SSI RSP v sledovanom období nevyplácal odmeny členom štatutárneho  orgánu, dozorného  orgánu a iného  orgánu  účtovnej  jednotky  z dôvodu  výkonu  ich  funkcie. 


V Žiline  dňa 30.06.2026 



  		JUDr. Viliam Onufer, 
	konateľ  SSI RSP, s. r. o.

